hotchpotch/miracl-hf-unified huggingface dataset:
Dez Bryant
Desmond "Dez" Bryant (s. 4. marraskuuta 1988 Lufkin, Texas) on yhdysvaltalainen amerikkalaisen jalkapallon pelaaja, pelipaikaltaan laitahyökkääjä. Hän edustaa tällä hetkellä NFL-liigassa pelaavaa Dallas Cowboysiä.
Parhaimmillaan NFL:n laitahyökkääjien eliittiin kuuluvalla Bryantilla on ollut urallaan ongelmia kentän ulkopuolella muun muassa raha-asioiden kanssa. Hän on myös ollut pidätettynä useaan otteeseen.
Anselmi Hirvonen
Anselmi Hirvonen (s. 1979) on suomalainen oopperaohjaaja.
Hirvonen valmistui vuonna 2008 ohjaajaksi ja teatteritaiteen maisteriksi Pietarin valtiollisesta teatteritaiteen akatemiasta. Aiemmin hän opiskeli Helsingin yliopistossa pääaineenaan teatteritiede. Musiikkiopinnot alkoivat sellonsoitolla Itä-Helsingin musiikkiopistossa 1985–1995 ja hän on toiminut monipuolisesti myös muusikkona.
Hirvosen oopperaohjauksia on nähty muun muassa Helsingissä, Turussa, Porissa, Rovaniemellä ja Lohjan Tenoripäivillä, teoksina Mozartin Figaron häät, Taikahuilu, Così fan tutte ja Bastien und Bastienne, Tšaikovskin Jevgeni Onegin, Madetojan Pohjalaisia, Lehárin Paganini, Rossinin Tuhkimo (Hirvosen lyhentämä ja sovittama 60 min. versio) Gian Carlo Menottin Puhelin, Nikolai Rimski-Korsakovin Mozart ja Salieri, Francis Poulencin Ihmisääni, Jukka Linkolan Myrkkyhuntu (kantaesitys) ja Antti Nissilän Pyhät seinät (kantaesitys). Hirvonen on tehnyt ohjaajana yhteistyötä muun muassa kapellimestareiden Philippe Auguin, Okko Kamu, John Storgårds, Will Humburg ja Pertti Pekkanen kanssa.
Hän on sovittanut usean ohjauksensa dramaturgisesti uuteen muotoon ja kirjoittanut uudet dialogit Taikahuiluun, Paganiniin, Tuhkimoon ja Bastien und Bastienneen.
Uudelleenohjaajana Hirvonen on toiminut Savonlinnan Oopperajuhlilla ("Tosca" 2011 ja 2015, "Taikahuilu" 2012 ja 2014) sekä Viron Kansallisooppera Estoniassa ("Jevgeni Onegin" 2004). Aiemmin hän on toiminut muun muassa Ralf Långbackan ja Keith Warnerin apulaisohjaajana Suomen lisäksi Virossa ja Beijing Music Festivaleilla Kiinassa.
Hirvonen on esiintynyt myös näyttelijänä ja laulajana esimerkiksi Pietarin Zazerkalie-teatterin produktioissa vuosina 2005–2008 kuudessa eri roolissa, muun muassa "Gianni Schicchin" Notaarina. Lisäksi hän on dubannut ja dubbausohjannut animaatiosarjoja televisioon.
Hirvosen isä on ooppera- ja oratoriolaulaja Anssi Hirvonen ja sisar muusikko ja televisiojuontaja Siina Hirvonen, jonka Siina & Taikaradio -duossa Anselmi Hirvonen on esiintynyt kitaristina lastenkonserteissa eri puolella Suomea.
Hirvonen oli Suomen Wagner-seuran Bayreuth-stipendiaatti vuonna 2011.
Amerikanoravakoira
Amerikanoravakoira ("American Squirrel Dog") on yhdysvaltalainen koirarotu, jota FCI ja muutkaan merkittävät kenneljärjestöt eivät ole tunnustaneet. Sillä on ainoastaan "National Kennel Club":n hyväksyntä ja se on rekisteröity "United Squirrel Dog Registration":iin. Sitä ei tule sekoittaa cajuninoravakoiraan.
Amerikanoravakoiran pää on pitkänomainen ja sivusta katsottuna litteä. Silmät ovat pyöreät, korvat joko pystyt - mikä on toivottava ominaisuus - tai riippuvat. Niska on hieman kaareutunut ja vahva, selkä suora ja kylkiluut kaareutuneet ja syvät. Käpälät ovat kissamaiset, häntä voi olla joko pitkä tai luonnostaan töpö. Luonnostaan pitkät hännät yleensä typistetään alkuperämaassa 2,5-7,5 cm:n mittaiseksi. Lyhyt karvapeite on laadultaan sileä, ja sen väritys vaihtelee valkoisesta ja vehnästä (fawnista) punaiseen ja brindleen, joista valkoinen ja vehnä ovat toivotuimmat. Myös kaksiväriset koirat joko ruosteenruskein, tan-värisin, brindlein tai mustin merkein sallitaan. Säkäkorkeus on noin 35,5–51 cm ja paino 9-13,5 kg.
Rotu on luonteeltaan ystävällinen, joskin perhettään kohtaan suojelevainen. Sillä ei ole myöskään vaikeuksia tulla toimeen muiden koirien kanssa. Se on aktiivinen ja työskennellessään hiljainen aina saaliin löytymiseen asti. Sen tyypillinen metsästystapa on feisteille ja treeing cureille ominainen ns. "treeing" eli puuhun ajaminen. Koska sillä on voimakas luontainen taipumus oravan metsästykseen, se ei vaadi juurikaan koulutusta työhönsä.
Amerikanoravakoira on kotoisin Yhdysvaltain keskilännestä ja eteläosista. 1990-luvun loppupuolella kaksi feist-kasvattajaa, eteläcarolinalainen George Chisenhall Elginistä ja arkansaslainen Billy Ainsworth Magnoliasta risteyttivät silloisiin feist-linjoihinsa blackmouth curia, alkuperäistä mountain curia, amerikanpitbullterrieriä ja amerikanrottaterrieriä. Aluksi näistä risteytyksistä syntynyt jalostuspopulaatio rekisteröitiin feist-rekisteriin pelkkänä erillisenä linjana, mutta vuonna 2003 "National Kennel Club" tunnusti sen omaksi rodukseen. Nimensä mukaisesti sitä käytetään oravan metsästykseen.
Capheatoninterrieri
Capheatoninterrieri ("Capheaton Terrier") on brittiläinen koirarotu, joka ei ole FCI:n tunnustama.
Capheatoninterrierin korvat ovat riippuvat ja rinnanympärys on enimmillään 43 cm. Alkuperämaassa kannukset poistetaan syntymän jälkeen ja häntä typistetään. Sekä sileä että karkea karvamuunnos tunnetaan. Väritys on joko kastanjanruskea tai ruosteenpunainen (tan), ja molemmissa tulee olla tumma maski. Tämä värisävy on terriereille hyvin epätyypillinen ja poikkeuksellinen. Säkäkorkeus vaihtelee 23-33 cm välillä.
Rotu on erittäin uskollinen ja omistajaansa kiintynyt, minkä vuoksi se ei pidä yksinolosta. Se on oppivainen, leikkisä ja helppo kouluttaa, ja se tulee normaalisti hyvin toimeen lasten kanssa. Sen tulee kuitenkin osoittaa selkeää riistaviettiä ja metsästyshalukkuutta, minkä vuoksi se ei välttämättä pysty elämään samoissa tiloissa muiden lemmikkien kanssa. Pääasiallinen käyttötarkoitus onkin kettujen ja kaniinien ajuemetsästys viljapelloilla ja pensasaitojen luona, ja työssään se on ehdottoman peloton ja sitkeä. Lisäksi se on etevä rottakoira ja erinomainen seurakoira.
Capheatoninterrieri on kotoisin Koillis-Englannin Northumberlandissa sijaitsevasta Capheatonin kylästä. Vuonna 1984 kyseisessä kylässä asuva maanomistaja Suzy Browne Swinburne osti tuntematonta alkuperää olevan terrierin nimeltä Dougal. Hän ihastui koiraan niin, että halusi siirtää sen luonteen ja ulkonäön eteenpäin seuraaville sukupolville. Vuonna 1988 hän aloitti jalostuksen astuttamalla Bramble-nimisen terrierinartun Dougalilla. Seuraava sukupolvi risteytettiin vuorostaan Jack Russell -terrierin ja lancashirenkarjakoiran kanssa. Näin oli luotu pohja uudelle rodulle, joka alkoi saavuttaa suosiota Northumberlandin kreivikunnassa. "Capheaton Terrier Society" perustettiin vuonna 2004 ja se yrittää paraikaa etsiä lisää capheatoninterrierin omistajia populaation määrän kartoittamiseksi ja rekisterin ylläpitämiseksi.
Tomasz Radzinski
Tomasz Radzinski (s. 14. joulukuuta 1973 Poznań, Puola) on puolalais-kanadalainen aktiiviuransa lopettanut jalkapalloilija, pelipaikaltaan hyökkääjä. Hän toimii belgialaisseura Lierse SK:n teknisenä johtajana.
Radzinski aloitti jalkapallon pelaamisen puolalaisessa Cuiavia Inowrocławissa, josta hän vuonna 1987 siirtyi saksalaiseen VfL Osnabrückiin. Vuonna 1990 Radzinski muutti Kanadaan, jossa hän ehti edustaa North York Rocketsia ja St. Catherines Wolvesia, kunnes palasi Eurooppaan vuonna 1994 siirtyessään belgialaiseen Germinal Ekereniin. Pelattuaan Ekerenissä reilut sata sarjaottelua hän siirtyi belgialaiseen suurseuraan Anderlechtiin vuonna 1998. Siellä Radzinski teki yhteensä 52 liigamaalia ja viimeisellä Anderlecht-kaudellaan lisäksi viisi maalia Mestarien liigassa. Vuonna 2001 englantilainen Everton osti Radzinskin 4,5 miljoonalla punnalla, mikä oli suurin koskaan kanadalaisjalkapalloilijasta maksettu siirtosumma.
Evertonissa Radzinski ehti tehdä 25 maalia 91:ssä Valioliiga-ottelussa, kunnes pyysi siirtoa muualle. Hän siirtyikin vuonna 2004 kolmivuotisella sopimuksella ja 1,75 miljoonan punnan siirtosummalla samassa sarjassa pelanneeseen Fulhamiin. Siellä hän ei onnistunut yhtä hyvin kuin edellisessä seurassaan, ja uuden managerin Lawrie Sanchezin aloittaessa Radzinski joutui jättämään seuran kesällä 2007. 28. elokuuta 2007 Radzinski siirtyi vapaana pelaajana kreikkalaiseen Skoda Xanthiin. Vaikka sopimus tehtiin päättymään vasta vuonna 2010, palasi Radzinski jo seuraavana kesänä Belgiaan, Lierseen. Hän kertoi pyrkineensä pois Kreikasta epäiltyään joukkuetovereitaan sopupeleistä. 29. tammikuuta 2012 Radzinski siirtyi puolivuotisella sopimuksella Waasland-Bevereniin. Sopimuksessa oli myös vuoden optio, jota ei kuitenkaan käytetty, vaan Radzinski lopetti pelaajauransa kesällä 2012.
Maajoukkuetasolla Radzinski edusti Kanadaa, jonka A-maajoukkueessa hän teki ensiesiintymisensä kesäkuussa 1995 Turkkia vastaan pelatussa ottelussa. Yhteensä Radzinski pelasi 46 maaottelua ja teki niissä kymmenen maalia, joista kolme MM-karsinnoissa ja yhden vuoden 1996 CONCACAF Gold Cupissa.
Radzinskilla on myös Belgian kansalaisuus, jonka hän sai avioliiton kautta.
Onnistu Venäjällä
Onnistu Venäjällä on suomenkielinen käytännön opas etabloitumisesta Venäjän markkinoille ja liiketoimintaan liittyvien oikeudellisten ja muiden riskien hallinnasta.
Niin toiminnan harjoittamista Venäjällä harkitsevan kuin siellä jo toimivan yrityksen tulee tuntea maan lainsäädäntö ja tapakulttuuri. Kirjassa avataan konkreettisesti Venäjän voimassa olevaa osakeyhtiö- ja työlainsäädäntöä ja kerrotaan, kuinka yrityksen tulee hoitaa asiansa itärajan tuolla puolen.Lainsäädännön lisäksi kirjassa kerrotaan myös tosi asiassa huomattavasti liiketoimintaan vaikuttavasta venäläisestä tapakulttuurista. Teos sisältää runsaasti esimerkkejä ulkomaisten yritysten Venäjällä tekemistä virheistä ja liiteosion, johon on koottu tärkeimmät Venäjällä toimimiseen tarvittavat lomakkeet niin suomeksi kuin venäjäksi.
”Keskeinen viesti kirjassa on, että Venäjällä ja Suomessa on kyse kahdesta täysin erilaisesta ympäristöstä ja maailmasta. Kirjassa esitellään lukuisia tapoja myös epäonnistua maassa. Siksi on hyvä käydä läpi oppaan tarkistuslistat, pöytäkirjat ja sopimusmallit. […] Tuhti tietopaketti on mielenkiintoista ja käytännönläheistä luettavaa, eikä jätä paljonkaan arvailujen varaan.” – Talouselämä 14/2012
Oppaan kirjoittaja asianajaja Matti Honkanen toimii partnerina Asianajotoimisto Teperi & Co Oy:ssä. Hän on työskennellyt lähes 30 vuotta Neuvostoliiton ja Venäjän yritysjuridiikan asiantuntijana sekä asunut ja työskennellyt Neuvostoliitossa ja Venäjällä. Honkanen on julkaissut monta Venäjän liiketoimintaa ja sopimusjuridikkaa käsittelevää teosta.
Birgit
Birgit on naisen etunimi, lyhentymä nimestä Birgitta. Birgitin nimipäivä on suomenruotsalaisen kalenterin mukaan 7. lokakuuta.
Suomessa nimi Birgit on 1900-luvun alusta vuoden 2009 loppuun mennessä annettu Väestö­rekisteri­keskuksen tietojen mukaan 5058 henkilölle.
Matti Honkanen
Matti Honkanen on suomalainen tietokirjailija, jonka teokset käsittelevät onnistunutta liiketoimintaa Venäjällä.
Matti Honkanen on suomalainen asianajaja, jolla on 30 vuoden kokemuksen suomalaisvenäläisen kaupan lainsäädännön asiantuntijana. Honkanen on kirjoittanut yhteensä kahdeksan teosta, jotka käsittelevät onnistuneen liiketoiminnan harjoittamista Neuvostoliitossa ja myöhemmin, Venäjällä.
Honkasen teokset:
Thomas Südhof
Thomas Südhof (22. joulukuuta 1955 Göttingen, Länsi-Saksa) on saksalainen biokemisti. Hän on tutkinut erityisesti neuronien kommunikaatiota. Hänet palkittiin vuonna 2013 tutkimustensa ansiosta Nobelin fysiologian tai lääketieteen palkinnolla, jonka hän jakoi James Rothmanin ja Randy Schekmanin kanssa.
Südhof syntyi Göttingenissä vuonna 1955 ja opiskeli Göttingenin yliopistossa. Hän valmistui lääketieteen tohtoriksi 1982, jatkoi samana vuonna neurotieteen opiskeluja Max Planck -instituutissa ja väitteli tohtoriksi myös neurotieteestä.
Väitöskirjan jälkeistä tutkimusta Südhof teki University of Texas Southwestern Medical Centerissä, jossa liittyi vuonna 1983 Michael Brownin ja Joseph L. Goldsteinin laboratorioon. Brown ja Goldstein jakoivat fysiologian ja lääketieteen Nobelin vuonna 1985. Südhof onnistui tuona aikana kloonaamaan LDL-kolesterolin reseptorin geenin.
Südhof siirtyi vuonna 1991 Howard Hughes Medical Institute, ja hänestä tuli vuonna 2008 Stanfordin yliopiston molekyyli- ja solufysiologian professori. Südhof kiinnostui tutkimustyössään erityisesti siitä, miten aivojen neuronit kommunikoivat keskenään. Hänen tutkimustyönsä ansiosta tieto kommunikaatiosta on kasvanut selvästi. Hänet palkittiinkin ansioistaan vuonna 2013 Lasker-palkinnolla. Myöhemmin samana vuonna hän jakoi lääketieteen ja fysiologian Nobelin James Rothmanin ja Randy Schekmanin kanssa.
Robert Manner
Robert Manner (, k. 2013 Petroskoi, Karjalan tasavalta, Venäjä) oli neuvostoliittolainen, sittemmin venäjänsuomalainen lehtimies. Hän oli Petroskoissa ilmestyvän suomenkielisen Neuvosto-Karjala-sanomalehden palveluksessa 1970-luvun alusta asti. Lehti muutti nimensä Karjalan Sanomiksi 1992, ja Mannerista tuli päätoimittaja. Tässä toimessa häntä arvostettiin muun muassa hyvän ja luontevan suomen kielen taitonsa vuoksi. Hänen aikanaan vuonna 2004 lehti siirtyi osittain internetiin. Joulukuussa 2010 hänen tilalleen päätoimittajaksi tuli Mikko Nesvitski. Manner haudattiin 1. lokakuuta 2013 Petroskoihin.
Gus Kahn
Gustav Gerson ”Gus” Kahn (6. marraskuuta 1886 Koblenz – 8. lokakuuta 1941 Beverly Hills) oli saksalaissyntyinen yhdysvaltalainen sanoittaja.
Kahn vietti nuoruutensa Chicagossa ja aloitti musiikkiuransa New Yorkissa. Hän kirjoitti sanoituksia Broadway-näytelmiin ja yksittäisiin populaarimusiikkikappaleihin ja muutti monien muiden New Yorkin laulunkirjoittajien tavoin Hollywoodiin musikaalielokuvien yleistyessä 1930-luvulla. Hänen yhteistyökumppaneitaan olivat muun muassa Walter Donaldson, Egbert Van Alstyne, Isham Jones, Nacio Herb Brown, George ja Ira Gershwin, Sigmund Romberg sekä Buddy DeSylva. Hän teki myös toisinaan kappaleita yhdessä vaimonsa, säveltäjä Grace LeBoyn kanssa.
Vuonna 1951 julkaistiin Kahnin elämästä kertova elokuva "Lumottu laulu", jossa Kahnia näytteli Danny Thomas.
Kahn valittiin vuonna 1970 Songwriters Hall of Fameen.
Ville-Valtteri Starck
Ville-Valtteri Starck (s. 3. helmikuuta 1995 Turku) on suomalainen jalkapalloilija, joka edustaa Ykkösessä pelaavaa FC Jazzia. Hän on pelipaikaltaan vasen laitapuolustaja.
Starck teki ensiesiintymisensä Kakkosessa Åbo IFK:ssa 4. syyskuuta 2011, kun joukkue hävisi kotonaan Ilvekselle 0–1. Veikkausliigaan hän nousi Turun Palloseurassa kaudella 2012. Starckin ensimmäinen pääsarjaottelu oli 4–0-tulokseen päättynyt TPS–FC Lahti, joka pelattiin 22. heinäkuuta 2012. Starck pelasi sekä ÅIFK:ssa että TPS:ssä kauteen 2014 asti. Hän esiintyi kolmen kauden aikana yhteensä 30 liigaottelussa.
Helmikuussa 2015 Starck teki Ykkösessä pelanneen FC Jazzin kanssa kauden 2015 kattavan sopimuksen.
Hannele Lehtikuusi
Satu Hannele Lehtikuusi (20. helmikuuta 1960 Kitee – 20. helmikuuta 2004 Helsinki) oli suomalainen järjestöaktiivi.
Lehtikuusi toimi Setan puheenjohtajana 1994–1997. Sitä ennen hän oli ollut Setan hallituksessa 1991–1994. Hän on ollut perustamassa Vinokinoa sekä ILGA-Europea ja kuului järjestön ensimmäiseen hallitukseen 1997.
Lehtikuusi työskenteli vihreiden järjestösihteerinä vuodesta 1993 kuolemaansa saakka. Lehtikuusi toimi Helsingissä varavaltuutettuna kausina 1996–1999 ja 2000–2004. Vuosina 1996–2000 hän toimi Uudenmaan liiton hallituksen 1. varapuheenjohtajana. Hän oli ehdokkaana myös eduskuntavaaleissa 1995 saaden 765 ääntä ja eduskuntavaaleissa 1999 saaden 652 ääntä.
Hannele Lehtikuusi oli rekisteröidyssä parisuhteessa Hanna Rädyn kanssa ja heillä on kaksi lasta.
Puoliläpäisevä kalvo
Puoliläpäisevä kalvo on ohut kalvo, joka päästää diffundoitumaan lävitseen vain tietyn koon tai varauksen omaavia molekyylejä tai ioneja. Tyypillisesti puoliläpäisevissä kalvoissa on hyvin pieniä reikiä, joista pienet molekyylit kuten vesi pääsevät kulkemaan kalvon lävitse. Liian suuret yhdisteet tai varaukseltaan vääränlaiset ionit eivät kykene läpäisemään puoliläpäisevää kalvoa. Puoliläpäiseviä kalvoja ovat muun muassa eliöiden solukalvot, eläinten iho, eräät synteettiset polymeerit kuten polyamidit ja eräät keraamiset aineet kuten kupariheksasyanoferraatti.
Puoliläpäiseviä kalvoja käytetään useissa erotusprosesseissa teollisuudessa. Puoliläpäiseviä kalvoja hyödynnetään muun muassa osmoosissa ja käänteisosmoosissa valmistettaessa suolatonta juomakelpoista vettä merivedestä, makromolekyyliseosten konsentroimiseen, erottamiseen ja puhdistamiseen muun muassa bioteknillisissä laitoksissa ja energiatekniikassa muun muassa polttokennoissa. Kiinteitä huokoisista keraameista valmistettuja puoliläpäiseviä kalvoja käytetään kaasujen erottamiseen ja kaasujen erottamiseen käytetään myös kalvoja, jotka on tehty orgaanisesta polymeeristä. Muita käyttökohteita ovat muun muassa dialyysi, ultrasuodatus ja geelipermeaatiokromatografia.
Luettelo Turks- ja Caicossaarten saarista
Luettelo Turks- ja Caicossaarten saarista kattaa kahden saariryhmän saaret.
Riku Sjöroos
Riku Sjöroos (s. 10. maaliskuuta 1995 Turku) on suomalainen jalkapalloilija, joka edustaa Veikkausliigassa pelaavaa Turun Palloseuraa. Hän on pelipaikaltaan vasen laitahyökkääjä.
Merilappi United
Merilappi United on vuonna 2011 perustettu naisjalkapalloilun jalkapalloseura Kemistä.
Seura syntyi, kun Kemin Into ja Visan Pallo yhdistivät nais- ja tyttöjoukkueidensa toiminnan lokakuussa 2011. Samalla Visan Pallo lakkautettiin. Merilappi United sai kaudelle 2012 paikan Naisten Ykköseen. Kauden 2013 päätteeksi seura nousi Naisten Liigaan. Tällä hetkellä seurassa toimii kolme juniorijoukkuetta.
Sergei Pavlov (urheilujohtaja)
Sergei Pavlovitš Pavlov (ven. Сергей Павлович Павлов), (19. tammikuuta 1929 Rzhev, Venäjän SFNT, Neuvostoliitto - 7. lokakuuta 1993 Moskova) oli neuvostoliittolainen urheilujohtaja ja urheiluministeri.
Sergei Pavlov valmistui 1940- ja 50-luvun taitteessa Rzhevin maatalouden mekaniikan ja sähkötekniikan teknikumista. Sen jälkeen vuosina 1950-1952 hän opiskeli Moskovassa Valtion fyysisen kulttuurin keskusinstituutissa. Sen jälkeen vuonna 1952 hän siirtyi Nuorisoliiton Moskovan kaupunkikomitean palvelukseen. Pavlov työskenteli sen johtotehtävissä vuosina 1955-1958. Kommunistipuolueen jäseneksi hänet hyväksyttiin vuonna 1954. Nuorisoliiton keskuskomitean sihteerinä hän toimi vuosina 1958-1959 ja sen jälkeen ensimmäisenä sihteerinä vuosina 1959-1968.
Sergei Pavlov valittiin Neuvostoliiton kommunistipuolueen ja Neuvostoliiton korkeimman neuvoston 22. ja 23. kongressin istuntoihin, joissa hän toimi m.m. ulkoasiain komissiossa.
Vuonna 1968 hänestä tuli Neuvostoliiton liikunta- ja urheilukomitean puheenjohtaja ja samalla urheiluministeri. Pavlov oli keskeinen tapahtuman järjestäjä Neuvostoliiton puolella, kun Neuvostoliiton ja Kanadan ammattilaisten välinen kahdeksan ottelun sarja pelattiin syksyllä 1972. Hän toimi Neuvostoliiton olympiajoukkueen johtajana kolmissa kesä- ja kolmissa talvikisoissa vuosina 1968-1976. Näinä vuosina Neuvostoliitto oli olympiamitalitilaston ykköskansakunta eli parempi kuin kilpailijansa Yhdysvallat. Tästä Pavlovkin sai kunniaa maansa kunniamerkkien muodossa. Vuodesta 1977 alkaen hänestä tuli Neuvostoliiton olympiakomitean puheenjohtaja. Moskovassa vuonna 1980 järjestettyissä kesäolympiakisoissa Pavlov toimi järjestelytoimikunnan varapuheenjohtajana.
Presidentti-pääsihteeri Brežnevin kuoleman jälkeen Pavlov menetti Neuvostoliiton urheilun ykköspaikan Marat Gramoville. Hän toimi sen jälkeen vuosina 1983-1985 Neuvostoliiton suurlähettiläänä Mongoliassa ja 1985-1989 Myanmarissa.
Sergei Pavlov joutui jäämään eläkkeelle vuonna 1989, vaikka hän ei olisi ollut siihen 60-vuotiaana vielä halukas. Hän sai kuolemansa vuoden 1993 jälkeen postuumisti kunniamerkin keväällä 2004 eli 75-vuotispäivänään Venäjän urheilulle ja olympialiikkeelle tekemästään ansiokkaasta työstä.
Itikka (Seinäjoki)
Itikka on Seinäjoen kaupunginosa Kantakaupungin suuralueella. Vuonna 2016 siellä oli 84 asukasta.
Itikka sijaitsee Seinäjoen keskustan vieressä Vaasantien ja Kantatie 67:n risteyskohdassa. Aluetta rajaa pohjois-etelä-suunnassa Kantatie 67 ja itä-länsi-suunnassa Seinäjoki-Vaasa-rautatie. Itikan alueella on sijainnut Itikka-osuuskunnan toimitiloja, jotka on purettu alueelta. Nykyisin Itikanmäen alueelle rakennetaan uusi asuintaloja.
Katrin Loo
Katrin Loo (s. 2. tammikuuta 1991) on virolainen jalkapalloilija. Hän edustaa Naisten Liigassa pelaavaa Merilappi Unitedia, johon Loo siirtyi kaudeksi 2015.
Loo on aikaisemmin pelannut useita kausia Viron Naiste Meistriliigassa sekä kauden Yhdysvaltojen yliopistosaroissa. Suomessa hän on edustanut myös NiceFutista. Viron naisten maajoukkuetta hän on esiintynyt toistaiseksi 56 kertaa.
Teliana Pereira
Teliana Pereira (s. 20. heinäkuuta 1988 Santana do Ipanema) on brasilialainen tennispelaaja. Parhaimmillaan hän on ollut kaksinpelissä WTA-listan sijalla 43 lokakuussa 2015. Hän on voittanut urallaan kaksi WTA-turnausta kaksinpelissä.
Helmikuussa 2013 Pereira eteni puolivälieriin Bogotán WTA-turnauksessa. Viimeksi brasilialainen oli päässyt WTA-turnauksessa näin pitkälle vuonna 1999. Tammikuussa 2014 Pereira osallistui ensimmäisen kerran Grand Slam -turnauksen pääsarjaan Australian avoimissa, jossa hän hävisi kuitenkin avauskierroksen ottelunsa. Vuonna 2015 Pereira saavutti kaksi WTA-turnausvoittoa; Bogotássa ja Florianópolisissa.
Metsänvartija
Metsänvartija on valan vannonut toimihenkilö, joka valvoo omassa "valvontapiirissään", ettei luvatonta metsänkaatoa ja metsästystä pääse tapahtumaan.
Metsänvartijakunta sai alkunsa 1859, jolloin annettu armollinen julistus määräsi, että kruunun puistot on jaettava hoitoalueisiin ja ne taas "vartio-osuuksiin". Kuhunkin vartio-osuuteen oli asetettava "metsävahti".
Suomessa metsänvartija valvoi metsäalueen asukkaiden järjestyssääntöjen noudattamista. Hän saattoi vartiointitehtävien lisäksi toimia laillisten metsätöiden työnjohtajana.
Metsänvartija-nimike muuttui vuonna 1942 metsäteknikoksi. Metsäteknikoiden koulutus muuttui edelleen metsätalousinsinööri-koulutukseksi 1990-luvulla. Vuodesta 1995 alkaen metsätalousinsinööri-tutkinnon suorittaneet ovat saaneet alemman korkeakoulututkinnon ja nimike on nykyisin metsätalousinsinööri (AMK).
Metsänvartijoiden koulutuksen aloittaminen eteni hitaasti. "Suomen metsäkouluopetuksen isän" A. G. Blomqvistin sitkeän työn ansiosta metsänvartija-koulutus aloitettiin perustamalla Suomen ensimmäinen metsänvartijakoulu Evolle 6. huhtikuuta 1876 annetulla asetuksella. Evo on nykyisin osa Hämeenlinnaa.
Aluksi metsänvartija-laitos oli Evon metsänhoito-opiston alaosastona, kunnes metsänhoitajien opetus vuonna 1908 siirrettiin Helsinkiin. Tällöin Evon metsänvartijakoulusta tuli itsenäinen oppilaitos.
Evolta valmistuneet metsänvartijat yrittivät perustaa "Metsänvartijaseuran" 26.6.1895, kun Hämeenlinnassa pidettiin Kaarle Aleksanteri Wäggin (myöh. Vasama) kutsumana perustamiskokous. Keisarillinen Suomen Senaatti ei suostunut kuitenkaan vahvistamaan sääntöjä. Vuonna 1906 senaatti hyväksyi vihdoin metsänvartijoiden valtakunnallisen järjestön "Suomen Metsänhoitoammattimiesyhdistys" säännöt. Yhdistyksen nimi on nykyisin METO - Metsäalan Asiantuntijat.
Korteniemen perinnetila Liesjärven kansallispuistossa Suomessa on entinen metsänvartijan torppa. Lusto - Suomen Metsämuseossa on lisää tietoa metsänvartijoista. METO - Metsäalan Asiantuntijat ry:llä on metsänvartijoiden historiaa käsittelevää kirjallisuutta.
Hans Holzer
Hans Holzer (26. tammikuuta 1920 Wien, Itävalta – 26. huhtikuuta 2009 New York, Yhdysvallat) oli yhdysvaltalainen kauhukirjailija ja tutkija sekä käsikirjoittaja.
Holzeria kiinnostivat paljon tarinat, jotka hänen setänsä Henry oli kertonut.
Holzer tutki erikoisuuksia ja kuuli myöhemmin, että vuonna 1975 New Yorkin Amityvillessä George Lutz ja hänen vaimonsa Katie Lutz olivat kertoneet, että Amityvillen talossa kummittelisi. Tästä Holzer alkoi tutkia paljon ja lopulta kirjoitti kirjan. Holzer toimi myös käsikirjoittajana Amityvillen kauhuelokuvassa "Amityvillen kirous" vuonna 1990. Tämän jälkeen Holzer vetäytyi eläkkeelle.
Holzer kuoli New Yorkissa vanhuuteen vuonna 2009.
Pulmussorsa
Pulmussorsa ("Radjah radjah") on sorsalintu.
Pulmussorsaa tavataan luonnonvaraisena Australiassa, Indonesiassa, Papua-Uudessa-Guineassa ja Itä-Timorissa. Lajin kannankokoa ei tiedetä, mutta sen ei uskota olevan vaarassa, ja se on luokiteltu elinvoimaiseksi.
Varsovan sopimus
Varsovan sopimus voi tarkoittaa ainakin seuraavia:
Kapinsorsa
Kapinsorsa ("Tadorna cana") on eteläisessä Afrikassa tavattava sorsalintu. Se luokitellaan joskus sukuun "Casarca".
Kapinsorsalla on pähkinänruskea vartalo ja harmaa kaula ja pää, jossa naaraalla on vaihteleva määrä valkoista. Painavin tunnettu naaras on painanut 1,84 kg ja koiras 2,20 kg.
Kapinsorsaa tavataan Botswanassa, Lesothossa, Namibiassa ja Etelä-Afrikassa. Sen populaatio on hyvin suuri ja kannankehitys nouseva. Laji on luokiteltu elinvoimaiseksi.
Kapinsorsan pesimäkausi on maalis-joulukuussa. Pesintä on vilkkaimmillaan kesä-syyskuussa. Naaras munii 6–15, yleensä 7–11 munaa. Munia haudotaan luultavasti noin 30 vuorokautta. Naaras hautoo munat yksin koiraan vartioidessa pesäpaikan ympäristöä. Molemmat emot osallistuvat poikasista huolehtimiseen. Poikaset saavuttavat lentokyvyn 70 vuorokauden ikäisinä, ja jättävät vanhempansa 90–120 vuorokauden ikäisinä.
Vanhin tunnettu kapinsorsa on elänyt 13 vuoden ja 11 kuukauden ikäiseksi.
Kapinsorsa ruokailee sekä vedessä että maalla. Se käyttää ravinnokseen sekä eläin- että kasviravintoa. Se ruokavalioon kuuluu selkärangattomia vesieläimiä, leviä ja jyviä.
Eelco Sintnicolaas
Eelco Sintnicolaas (s. 7. huhtikuuta 1987 Dodrecht) on alankomaalainen kymmenottelija.
Sintnicolaas saavutti hopeaa Barcelonan EM-kilpailuissa 2010 pistein 8436. Zürichin EM-kilpailuissa 2014 hän oli neljäs. Hän sijoittui viidenneksi MM-kilpailuissa Daegussa 2011 ja Moskovassa 2013, yhdenneksitoista Lontoon olympialaisissa sekä 16:nneksi Amsterdamin EM-kilpailuissa 2016. Sintnicolaas keskeytti kymmenottelun MM-kilpailuissa Berliinissä 2009, Pekingissä 2015 ja Lontoossa 2017 sekä Rio de Janeiron olympialaisissa 2016.
Sisäradoilla Sintnicolaas saavutti Göteborgin EM-kilpailuissa 2013 EM-kullan seitsenottelussa 6372 pisteellä. Hän sai EM-hallikilpailuissa pronssia Prahassa 2015 ja oli neljäs Pariisissa 2011. Sisäratojen MM-kilpailuissa hän sijoittui neljänneksi Sopotissa 2014.
Sintnicolaas voitti alle 23-vuotiaiden Euroopan-mestaruuden Kaunasissa 2009 pistein 8112. Vuoden 2006 juniorien maailmanmestaruuskilpailuissa Pekingissä häm oli kymmenottelun kahdeksas 7416 pisteellä.
Ivalo (täsmennyssivu)
Ivalo tarkoittaa seuraavia:
Klas Ivars
Klas Göran Ivars (s. 26. maaliskuuta 1937 Kristiinankaupunki) on suomalainen juristi. Hän on ollut lainsäädäntöneuvos lainvalmistelukunnassa 1971–1976, sisäasiainministeriön halltusneuvos 1972 alkaen ja eduskunnan apulaisoikeusasiamies vuosina 1980–1987.
Juhani Jaakkola (professori)
Jaakko Eero Juhani Jaakkola (s. 1935) on ollut Lappeenrannan teknillisen korkeakoulun teollisuustalouden professori. Hän oli korkeakoulun rehtori vuosina 1977–1998. Hänen tutkimusalaansa on toimialarationalisointi.
Olavi Jaakkola
Niilo Olavi Jaakkola (1914–2001) oli suomalainen yritysjohtaja. Hän oli koulutukseltaan maatalous- ja metsätieteiden kandidaatti ja sai vuorineuvoksen arvon 1971. Hän oli Perusyhtymä Oy:n (ent. Pellonraivaus) pääjohtaja 1945–1960, pääjohtaja 1960–1977 ja hallituksen puheenjohtaja 1959–1980.
Alessandro Florenzi
Alessandro Florenzi (s. 11. maaliskuuta 1991 Rooma) on italialainen jalkapalloilija. Pelipaikaltaan hän on oikea laitalinkki. Florenzi edustaa Serie A:ssa pelaavaa Romaa kauden 2018–2019 loppuun asti ulottuvalla sopimuksella.
Florenzi teki ensiesiintymisensä Serie A:ssa 22. toukokuuta 2011, kun Roma voitti Sampdorian kotonaan 3–1. Sarjaottelu oli hänen ainoansa kaudella 2010–2011. Kauden 2011–2012 Florenzi pelasi lainalla Crotonessa Serie B:ssä. Hän teki 35 sarjaottelussa 11 maalia. Seuraavaksi kaudeksi Florenzi palasi Romaan ja otti heti paikkansa vakiomiehistöstä pelaten kauden aikana 36 ottelua.
Florenzi kuului Roman runkopelaajiin myös kausina 2013–2014 ja 2014–2015 pelaten ensin mainitulla täydet 38 ja seuraavalla kaudella 35 sarjaottelua. Roma sijoittui sarjassa toiseksi molempina kausina.
Florenzi saavutti alle 21-vuotiaiden EM-hopeaa Israelissa 2013. Italian A-maajoukkueessa Florenzi pelasi ensimmäisen ottelunsa 14. marraskuuta 2012, kun joukkue hävisi ystävyysottelussa Ranskalle 1–2. Ensimmäisen A-maajoukkuemaalinsa hän teki 15. lokakuuta 2013, kun Italia pelasi kotonaan 2–2-tasapelin Armeniaa vastaan .
Florenzi on marraskuun 2018 loppuun mennessä pelannut 31 maaottelua ja tehnyt niissä kaksi maalia.
Randy Schekman
Randy Wayne Schekman (30. joulukuuta 1948 Saint Paul, Minnesota) on yhdysvaltalainen biokemisti ja solubiologi. Hän on tutkinut erityisesti vesikkelien toimintaa koodaaviin geeneihin. Hänet on palkittu työstään muun muassa Lasker- ja Nobel-palkinnoilla, jonka hän jakoi James Rothmanin ja Thomas Südhofin kanssa. Schekman on toiminut lisäksi PNAS- ja eLife-lehtien päätoimittajana.
Schekman syntyi Saint Paulissa vuonna 1948 ja opiskeli Kalifornian Los Angelesin yliopistossa ja Stanfordin yliopistossa, josta valmistui tohtoriksi vuonna 1974 vuoden 1959 Nobelin fysiologian tai lääketieteen palkinnon saajan Arthur Kornbergin ohjauksessa.
Schekman kiinnostui siitä, miten proteiinit liikkuvat soluissa tehdessään väitöskirjan jälkeisiä tutkimuksiaan vuosina 1974–1976. Hän aloitti vuonna 1976 Kalifornian Berkeleyn yliopistossa itsenäisenä tutkijana ja päätti tutkia, kuinka hiivoissa proteiineja sisältävät vesikkelit siirtyvät soluun sisään ja sieltä ulos. Schekmanin tutkimuksen alkuvaiheissa tieteilijöillä oli vain yleiskuva soluliikenteestä. Schekman on löytänyt 50 geeniä, jotka vaikuttavat vesikkeliliikenteeseen. Schekmanin itsensä mukaan tärkein geeneistä on Sec61, joka koodaa kanavaa, jota pitkin valmisteilla olevat erityisproteiinit kulkevat endoplasmakalvostoon.
Schekmanin työ on tunnustettu useilla palkinnoilla. Vuonna 2002 hän jakoi James Rothmanin kanssa lääketieteellisen perustutkimustyön Lasker-palkinnon soluliikenteen mekanismien selvittämisestä. Vuonna 2013 Schekman ja Rothman olivat jakamassa Thomas Südhofin kanssa Nobelin fysiologian tai lääketieteen palkintoa.
Schekman on toiminut uransa aikana myös tiedelehtien päätoimittajana. Vuodet 2006–2011 hän oli PNAS-lehden päätoimittaja ja sen jälkeen eLife-lehden päätoimittaja.
Barry Trotz
Barry Trotz (s. 15. heinäkuuta 1962 Winnipeg, Manitoba) on kanadalainen jääkiekkovalmentaja. Hän toimi vuosina 1997–2014 NHL-joukkue Nashville Predatorsin päävalmentajana, ja on organisaation historian toistaiseksi ainoa päävalmentaja.
Trotz oli syksyllä 2013 Pohjois-Amerikan ammattilaissarjojen toiseksi pisimpään tehtävässään toiminut päävalmentaja; ainoastaan NBA-koripalloliigan San Antonio Spursin päävalmentaja Gregg Popovich on toiminut tehtävässään pidempään yhtäjaksoisesti.
Trotz valmensi Washington Capitalsia vuosina 2014–2018 ja voitti Stanley Cupin 2018.
Hän valmentaa New York Islandersia kesästä 2018 lähtien.
Kasmasiini
Kasmasiini oli Yleisradion nuorisolle suuntaama makasiiniohjelma. Kasmasiinia esitettiin Yle TV2:lla vuosina 1983-1991.
Anton Belov
Anton Sergejevitš Belov (s. 26. heinäkuuta 1986 Rjazan) on venäläinen jääkiekkopuolustaja, joka edustaa KHL:ssa pelaavaa SKA Pietaria. Belov on urallaan pelannut myös yhden kauden NHL:ssä Edmonton Oilersin organisaatiossa.
Ennen siirtymistään Pohjois-Amerikkaan kaudeksi 2013–14 Belov pelasi kotimaassaan Avangard Omskin joukkueessa KHL-liigaa. Hän kärähti keväällä 2012 kiellettyjen aineiden käytöstä kesken Gagarin Cupin loppuottelusarjan Moskovan Dynamoa vastaan, ja sai loppukauden mittaisen pelikiellon.
Belov on edustanut Venäjää viisi kertaa MM-kilpailuissa ja saavuttanut maailmanmestaruuden 2014, hopeaa 2015, sekä pronssia 2016 ja 2017.
Gabby Douglas
Gabrielle Christina Victoria "Gabby" Douglas (s. 31. joulukuuta 1995 Virginia Beach (tai Newport News) Virginia) on yhdysvaltalainen telinevoimistelun olympiavoittaja ja maailmanmestari.
Douglas muodosti Lontoon olympialaisissa 2012 yhdessä McKayla Maroneyn, Aly Raismanin, Kyla Rossin ja Jordyn Wieberin kanssa ""Fierce Fiveksi"" kutsutun viisikon, jonka suoritukset herättivät Yhdysvalloissa maanlaajuista huomiota tavallisesti mediassa vähälle huomiolle jäävässä lajissa. Hän voitti kultaa moniottelussa ja joukkuekilpailussa sekä sijoittui seitsemänneksi puomilla ja kahdeksanneksi eritasonojapuilla. Muun muassa Associated Press valitsi Douglasin vuoden 2012 parhaaksi naisurheilijaksi.
Douglas voitti joukkuekilpailun maailmanmestaruuden Tokiossa 2011 ja Glasgow'ssa 2015. Moniottelussa hän sai MM-hopeaa 2015. Eritasonojapuilla hän oli viides sekä 2011 että 2015.
James Rothman
James E. Rothman (s. 3. marraskuuta 1950 Haverhill, Massachusetts, Yhdysvallat) on yhdysvaltalainen solubiologi, joka on tutkinut muun muassa vesikkelien liikennettä soluissa. Hänet on palkittu työstään useilla palkinnoilla, ja vuonna 2013 hän jakoi Randy Schekmanin ja Thomas Südhofin kanssa Nobelin fysiologian tai lääketieteen palkinnon.
Rothman syntyi vuonna 1950 Massachusettsin Haverhillissa. Hän valmistui Yalen yliopistosta fysiikasta vuonna 1971, ja biokemiasta hän väitteli Harvardin yliopistosta tohtoriksi vuonna 1976. Vuodet 1971–1973 hän oli opiskellut Harvard Medical Schoolissa.
Rothman toimi 1976–1978 tutkijana Massachusetts Institute of Technologyn biologian laitoksella. Tämän jälkeen hän oli kymmenen vuoden ajan biokemian professorina Stanfordin yliopistossa. Tuona aikana Rothman alkoi tutkia vesikkeleitä. Hän havaitsi 1980- ja 1990-luvuilla, että proteiinikompleksit mahdollistavat vesikkelien kiinnitymisen ja sulautumisen kohteeseensa. Rotman toimi vuosina 1988–1991 Princetonin yliopiston molekyylibiologian professorina ja oli perustamassa vuonna 1991 Memorial Sloan–Kettering Cancer Centerin solubiokemian ja biofysiikan osastoa, missä hän työskenteli vuoteen 2004. Vuonna 2008 hän siirtyi Yalen yliopiston solubiologian laitokselle.
Rothman on palkittu useaan kertaan työstään vesikkeliliikenteen tutkimisessa. Hän on saanut muun muassa vuonna 2002 Louisa Gross Horwitz- ja lääketieteellisen perustutkimustyön Lasker-palkinnon, jotka hän jakoi Randy Schekmanin kanssa. Vuonna 2013 Schekman ja Rothman olivat jakamassa Thomas Südhofin kanssa Nobelin fysiologian tai lääketieteen palkintoa. Rothman on lisäksi Yhdysvaltain kansallinen tiedeakatemian ja American Academy of Arts and Sciencesin jäsen.
Vuorisorsa
Vuorisorsa ("Hymenolaimus malacorhynchos") on harvinainen sorsalintu, joka on Uudessa-Seelannissa kotoperäinen laji. Se on sukunsa ainoa laji.
Vuorisorsa kasvaa 53 cm pitkäksi, Koiras painaa kilon, naaras noin 800 grammaa. Sen höyhenpeite on siniharmaa, rinnassa on ruosteenruskea alue. Silmät ovat keltaiset, nokka vaaleanharmaa. Linnun taistellessa, tai säikähtäessä, nokan epiteelin verenvirtaus lisääntyy reilusti, jolloin nokan väritys muuttuu vaalean pinkiksi. Nuorten yksilöiden nokka ja silmät ovat tummanharmaat.
Vuorisorsan pääasiallinen ravinto koostuu makean veden selkärangattomista.
Sorsat ovat yksiavioisia ja vahvasti reviiriään puolustavia. Pohjoissaarella pesintä tapahtuu elokuun tienoilla, poikasten syntyessä syyskuun lopulla. Eteläsaarella lisääntyminen tapahtuu noin kolme viikkoa Pohjoissaarta jäljessä. Pesä rakennetaan joen varrelle kallionkoloihin, kaatuneiden puiden alle tai tiheän aluskasvillisuuden sekaan. Parista naaras hautoo munia, uroksen pysyessä pesän läheisyydessä. Munia munitaan keskimäärin viisi-kuusi kappaletta, hautomisaika on noin 33-35 päivää. Molemmat, naaras ja uros, vahtivat poikasia 70-80 päivän ajan, jonka ajan sorsat viettävät kokonaan oman reviirinsä alueella.
Vuorisorsa oli aikaisemmin yleinen Uudessa Seelannissa. Nykyisin sen elinalue on pirstaloitunut. Kannan koon arvioidaan olevan 2000-3000 yksilöä. Suurimmat uhat muodostavat ei-luontaiset pedot, ensisijaisesti kärpät sekä kettukusut.
Katja Bargum
Katja Bargum on suomalainen toimittaja ja tutkija, joka työskentelee Yleisradion arkiston tuottajana .
Bargum väitteli vuonna 2007 Helsingin yliopiston bio- ja ympäristötieteellisessa tiedekunnassa evoluutiobiologian alalta aiheenaan muurahaisten sosiaalinen evoluutio. Vuosina 2007-2008 Bargum työskenteli "Trends in Ecology and Evolution" -lehden vt. päätoimittajana Lontoossa.
Katja Bargum on toiminut tiedetoimittajana Yleisradion tv- ja radio-ohjelmissa sekä Hufvudstadsbladetissa. Vuonna 2008 Bargum ja professori Hanna Kokko julkaisivat kansantajuisen tietokirjan "Kutistuva turska ja muita evoluution ihmeitä". Kirjalle myönnettiin Tiedonjulkistamisen valtionpalkinto sekä Svenska litteratursällskapetin palkinto vuonna 2009.
Bargum toimii Tiedonjulkistamisen neuvottelukunnan varapuheenjohtajana kausilla 2012-2018, sekä Oulun yliopiston hallituksen jäsenenä 1.1.2014 lähtien Hän on myös ollut Suomen Tiedetoimittajien liiton hallituksen jäsen.
Bargumin isä on suomenruotsalainen kirjailija Johan Bargum.
Akseli Hirn
Karl David Axel ”Akseli” Hirn (18. lokakuuta 1845 Hauho — 21. toukokuuta 1906 Saarijärvi) oli suomalainen pastori ja Suomen Lähetysseuran kolmas lähetysjohtaja C. G. Töttermanin jälkeen.
Hirn tuli pappissuvusta, hänen isänsä oli varapastori Daniel Kristian Hirn. Hänen äitinsä oli Gustava Sofia Ulrika Alopaeus.
Hirn kävi koulua Porvoon kymnaasissa. Teologisen tiedekunnan erotutkinnon hän suoritti 1870, ja hänet vihittiin papiksi vuonna 1871. Hän toimi vankilasaarnaajana Helsingissä vuodesta 1884 lähtien.
Hirn toimi Suomen Lähetysseuran lähetysjohtajana lyhyen, noin kolmen vuoden kauden 1895–1898. Hänen sanotaan olleen “tunnollinen, harkitseva ja uuttera työntekijä”. Hän työskenteli lähetysjohtajana oman työnsä ohella.
Hirnin kaudella kuitenkin lehdistö suhtautui Lähetysseuraan nihkeästi ja myös suhteet evankelisiin alkoivat rakoilla. Nämä olivat aiemmin olleet lähetystyön innokkaimpia kannattajia, ja lähetysväki ja evankeliset olivat pitäneet yhteisiä lähetys- ja evankeliumijuhlia.
Ambomaalla koetut takaiskut aiheuttivat sen, että Luterilainen Evankeliumiyhdistys alkoi harkita oman lähetystyön aloittamista Japanissa, mistä päätös tehtiinkin 1898. Myös yhteiset juhlat tulivat päätökseensä.
Lähetystyöhön lahjoitetut varat kuitenkin lisääntyivät Hirnin kaudella, samoin lähetyslehtien levikki, ja ompeluseurojen määräkin kasvoi.
Lähetysseuran jälkeen Hirn toimi vuodesta 1900 alkaen Saarijärven kirkkoherrana, missä toimessa ollessaan hän kuoli vuonna 1906.
Hirn oli naimisissa Selma Erika Sofia Sylvinin kanssa. Hänen poikansa oli Taavi Hirn.
Luuranko (albumi)
Luuranko on Herra Ylppö & Ihmiset -yhtyeen neljäs studioalbumi. Se julkaistiin 27. syyskuuta 2013. Albumi on yhtyeen ensimmäinen jonka tuottajina Rake Eskolinin sijasta Gabi Hakanen ja Teropekka Virtanen. Albumin nimi juontaa juurensa siitä, ettei albumilla ole päällesoittoja. Levy sisältää vaikutteita metallista, punkista, folkista ja funkista.
Yhtye julkaisi albumin ensimmäisen singlen, "Buu" 5. heinäkuuta 2013. Kappaleesta julkaistiin myös musiikkivideo, jolla vierailevat Jouni Hynynen, Ismo Leikola, Paleface, Jone Nikula, Haloo Helsinki, Mariska sekä Sami Minkkinen. Toinen single, "Lista Hämähäkkimiehen vihollisista" julkaistiin 23.8.2013.
Aetosauria
Aetosauria on myöhäistriaskaudella elänyt krokotiilieläinten sukuisten arkosaurien (Pseudosuchia) lahko. Aetosauria lahkon edustajat olivat nelijalkaisia panssaroituja kasvinsyöjiä tai kaikkiruokaisia eläimiä. Nimitys "Aetosauria" tarkoittaa "kotkaliskoa", ja se tulee niiden hieman lintumaisesta kallosta. Tämän lisäksi lahkon edustajilla oli sian kärsää muistuttava kuono, minkä vuoksi ne tunnetaan myös nimellä kärsäkrokotiilit
Aetosaurien haarniska koostui selkäpuolella neljässä rivissä olevista neliskulmaisista luulevyistä, jotka ulottuivat juuri kallon takaosasta eläimen hännän päähän saakka. Joillain lahkon edustajilla oli panssarointia myös vatsapuolella tai piikkejä sivuilla ja hartianseuduilla.
Aetosauriten koko vaihteli yhden ja kuuden metrin välillä ja paino alle kymmenestä yli 500 kilogrammaan. Niiden fossiileja on löydetty lähes kaikilta nykyisiltä mantereilta; eniten lajeja on kuitenkin löydetty Pohjois-Amerikasta.
Cut Chemist
Cut Chemist, eli Lucas MacFadden (s. 4. lokakuuta 1972) on yhdysvaltalainen DJ ja tuottaja.
Hän on ollut Ozomatlin ja hip-hop-ryhmä Jurassic 5:n jäsen ja on työskennellyt useilla levyillä DJ Shadow’n kanssa.
Cut Chemist tuli tunnetuksi Los Angelesilaisen rap-ryhmä Unity Committee:n kautta ja debytoi heidän 1993 julkaistun vinyylisinglen ”Unified Rebelution” B-puolella kappaleella ”Lesson 4: The Radio”.
Ennen levyn julkaisua Unity Committee perusti Jurassic 5:n toisen ryhmän, Rebels of Rhytmin, kanssa. Cut Chemist oli aktiivisesti mukana Jurassic 5:n toiminnassa, tehden kappaleen ”Lesson 6: The Lecture” Jurassic 5:n eponymous EP:lle ja ollen mukana levyn tuottamisessa. Ryhmän levyjulkaisujen välillä hän perehtyi remiksaukseen DJ Shadow’n ja Liquid Liquidin kanssa ja esiintyi yhtyeiden Less than Jake ja Ozomatli kanssa. Vuosien 1996 ja 1997 vaihteessa hän äänitti debyyttialbuminsa ”Live at Future Sound Session” Shortkutin kanssa.
Cut Chemist ei ollut enää mukana Jurassic 5:n viimeisellä ”Feedback” levyllä 2006, hän sanoi "Billboard"-lehdelle jättäneensä ryhmän.
Cut Chemistin ensimmäinen täyspitkä soolo albumi "The Audience's Listening", julkaistiin 11. heinäkuuta 2006.
Cut Chemist oli kiertueella DJ Shadow’n kanssa vuonna 2008 promotoimassa heidän uutta "The Hard Sell" levyään. Kid Koala toimi lämmittelijänä. Esiintymisiä oli muun muassa Dallasissa, New Yorkissa, San Franciscossa, Melbournessa, Torontossa, Vancouverissa, Lontoossa, Hampurissa ja Pariisissa.
Cut Chemist on myös esiintynyt palkitussa dokumentissa "This is the Life" (2008) ja elokuvassa "Up In The Air" (2009).
Beltelekam
Beltelekam () eli Beltelekom () on Valko-Venäjällä toimiva valtiollinen tietoliikenneyhtymä.
Kansallisena tietoliikenneoperaattorina yhtiö vastaa maan kiinteistä puhelinyhteyksistä, ulkomaan puhelinliikenteestä ja maan kansainvälisestä puhelintunnuksesta +375. Yhtiön myymillä laajakaistapalveluilla (tuotemerkki byfly) on 1,6 miljoonaa tilaajaa. Valtionyhtiö markkinoi myös webhosting- ja maksutv-palveluja (ZALA). Beltelekamin pääkonttori sijaitsee Minskissa.
Sari Seppälä
Sari Seppälä (4. huhtikuuta 1968 Tampere – 29. tammikuuta 2019 Helsinki) oli suomalainen radiojuontaja ja toimittaja. Hän työskenteli muun muassa kanavilla Radio Ykkönen/Ettan, Radio Etelän ääni, Radio Kymppi ja Radio Stadi sekä Radio Novassa.
Seppälä valmistui parturi-kampaajaksi. Hän toimi kaupunginvaltuutettuna ja nuorisolautakunnassa Keravalla kaudella 2009–2012 SDP:n riveissä.
Seppälä oli naimisissa Hermanni Seppälän kanssa ja heillä on kaksi lasta, tytär Bertta ja poika Womma. Poika Womma Seppälä juontaa YleX:llä.
Hän menehtyi haimasyöpään 50-vuotiaana Helsingin Terhokodissa 29. tammikuuta 2019.
Matriisin aste
Lineaarialgebrassa matriisin "A" aste (ranki) kuvaa matriisin sisältämien lineaariyhtälöiden ja kuvausten "huonontumattomuutta". Matriisin asteella on monia mahdollisia määritelmiä, mukaan lukien matriisin lineaarisesti riippumattomien vaaka- tai pystyrivien määrä. Aste on eräs tärkeimpiä matriisiin liittyviä tietoja. Matriisin "A" astetta merkitään yleisimmin tunnuksella rank("A").
Matriisin "A" sarakeaste on "A":n lineaarisesti riippumattomien sarakevektoreiden määrä. Vaihtoehtoisesti matriisin "A" riviaste on "A":n lineaarisesti riippumattomien rivivektoreiden määrä. Vastaavasti matriisin "A" sarakeaste on "A":n sarakeavaruuden dimensio ja riviaste on "A":n riviavaruuden dimensio. Sarakeaste ja riviaste ovat aina yhtä suuret ja tätä lukua (eli lineaarisesti riippumattomien sarakkeiden tai rivien määrää) kutsutaan yksinkertaisesti matriisin "A" asteeksi.
Matriisin "A" aste voidaan määrittää myös alideterminanttien avulla. "A":n aste on rank("A")= r > 0 jos ja vain jos matriisilla "A" on ainakin yksi r*r -alimatriisi, jonka determinantti ei ole nolla, ja jokaisen (r + 1)*(r + 1) -alimatriisin determinantti on nolla.
Matriisin A aste on myös lineaarikuvauksen f: [...], jossa "f(x)=A(x)" dimensio.
Matriisin
formula_1
aste on 2. Kaksi ensimmäistä riviä ovat lineaarisesti riippumattomia, joten aste on vähintään 2, mutta kaikki kolme ovat lineaarisesti riippuvia (ensimmäinen on toisen ja kolmannen rivin summa), joten asteen on oltava pienempi kuin 3.
Matriisin
formula_2
aste on 1. Matriisissa on nollasta poikkeavia sarakkeita, joten aste on positiivinen, mutta jokainen pari sarakkeita on lineaarisesti riippuvia.
Yleinen tapa laskea matriisin aste on muuttaa se yksinkertaisempaan porrasmuotoon alkeisrivitoimituksien avulla. Alkeisrivitoimitukset eivät muuta matriisin riviavaruutta ja siten matriisin aste pysyy samana. Porrasmuotoisen matriisin aste on joko nollasta poikkeavien rivien tai perussarakkeiden määrä, jotka ovat yhtä suuret.
Esimerkiksi matriisi
formula_3
voidaan muuttaa porrasmuotoon käyttämällä seuraavia alkeisrivitoimituksia:
formula_4.
Viimeisessä matriisissa (joka on porrasmuodossa) on kaksi nollasta poikkeavaa riviä, joten sen aste on 2.
Oletetaan, että "A" on "m" × "n" matriisi ja määritellään lineaarikuvaus "f", jossa "f"("x")="A"("x") kuten yllä.
formula_5
formula_6
formula_7
formula_8
jossa "I" tarkoittaa "r" × "r" yksikkömatriisia.
Matriisin astetta käytetään esimerkiksi lineaarisen yhtälöryhmän ratkaisujen lukumäärän löytämisessä. Rouche-Capellin teoreeman mukaan yhtälöryhmällä ei ole ratkaisua jos laajennetun kerroinmatriisin aste on suurempi kuin yhtälöryhmää vastaavan kerroinmatriisin aste. Jos taas näiden matriisien asteet ovat yhtä suuret, on yhtälöryhmällä ainakin yksi ratkaisu. Ratkaisuja on vain yksi jos ja vain jos aste on yhtä suuri kuin muuttujien lukumäärä. Muulloin yhtälöryhmällä on äärettömän monta ratkaisua.
Socialist Party of America
Socialist Party of America (SPA) oli Yhdysvalloissa vuosina 1901–1972 toiminut demokraattinen sosialistipuolue. Sen seuraajaksi perustettiin joulukuussa 1972 Yhdysvaltain sosialidemokraattinen puolue.
SPA syntyi vuonna 1901 Social Democratic Party of America ja Socialist Labor Party of America -puolueiden yhdistyessä. Sen suosio oli suurimmillaan 1900-luvun ensimmäisinä vuosikymmeninä. Vuosina 1912 ja 1920 presidentinvaaliehdokkaana ollut Eugene V. Debs sai molemmilla kerroilla lähes miljoona ääntä. Puolueella oli myös kaksi edustajaa edustajainhuoneessa, Victor L. Berger ja Meyer London, sekä muun muassa yli 100 pormestaria ja lukemattomia alemmissa tehtävissä toimivia viranomaisia. Yhdysvaltain suurista kaupungeista Milwaukeessa oli kolme SPA:ta edustanutta pormestaria 1900-luvun aikana.
Ensimmäisen maailmansodan aikana puoluetta alkoivat repiä sisäiset ristiriidat. SPA:n virallinen kanta oli Yhdysvaltojen sotaan osallistumista vastaan, kuitenkin osa sen jäsenistä kannatti liittymistä. Erimielisyydet johtivat muun muassa loikkauksiin ja jäsenten eroamisiin. Puoluetta hajotti lisää suhtautuminen vuonna 1917 tapahtuneeseen lokakuun vallankumoukseen sekä kahta vuotta myöhemmin perustettuun Kommunistiseen internationaaliin.
1930-luvun alun lamavuosina SPA onnistui jälleen kasvattamaan suosiotaan kuusinkertaisen presidenttiehdokkaan Norman Thomasin johdolla. Vuosikymmenen lopulla suosio kuitenkin kääntyi jälleen laskuun presidentti Franklin D. Rooseveltin toimeenpaneman New Deal -ohjelman sekä Yhdysvaltain kommunistisen puolueen suosion kasvun myötä. Myös ammattiyhdistysliikkeen siirtyminen Demokraattisen puolueen kannattajaksi vähensi sosialistisen puolueen suosiota.
1950-luvun jälkipuoliskolle tultaessa puolueen suosio oli romahtanut jo niin että SPA:n ehdokas Darlington Hoopes sai vuoden 1956 presidentinvaaleissa enää 6 000 ääntä. Lopulta vuonna 1972 linjaristiriitojen repimä puolue vaihtoi nimensä sosiaalidemokraateiksi (Social Democrats, USA). Samalla siitä erosi kaksi pienempää ryhmittymää, Democratic Socialist Organizing Committee ja Socialist Party USA.
Steve MacIntyre
Steve MacIntyre (s. 11. maaliskuuta 1985 Brock, Saskatchewan) on kanadalainen jääkiekkoilija, pelipaikaltaan vasen laitahyökkääjä. Hän pelaa tällä hetkellä NHL-seura Edmonton Oilersissa.
MacIntyre tunnetaan kaukalossa puhtaasti tappelijana, eikä hän ole kaudella 2008–2009 alkaneella NHL-urallaan tehnyt kertaakaan yli kahta pistettä kaudessa.
Horacio Cartes
Horacio Manuel Cartes Jara (s. 5. heinäkuuta 1956 Asunción) on paraguaylainen poliitikko ja liikemies. Hän voitti huhtikuussa 2013 maansa presidentinvaalit, nostaen maansa johtoon jälleen keskustaoikeistolaisen Colorado-puolueen, joka oli hallinnut maata 1947–2008.
Cartes kuuluu maansa rikkaimpiin miehiin. Hän omistaa 25 yhtiötä joiden joukossa on maan suurin savuketehdas ja suosittu virvoitusjuomatehdas.
Fire Within (albumi)
Fire Within on englantilaisen laulajan, Birdyn, toinen studioalbumi. Albumi julkaistiin syyskuussa 2013. Ensimmäisenä singlenä albumilta julkaistiin kappale ”Wings”. Birdy on kirjoittanut kaikki albumin kappaleet yksin tai yhdessä muiden kanssa.
Albumi debytoi Suomen virallisen listan sijalla 48.
Fire Within
Fire Within voi tarkoittaa seuraavia: